marsh-mellow/hindi_wikipedia huggingface dataset:
1.7हृदय चक्र: वाल्व स्थिति, रक्त प्रवाह और ईसीजी

हृदय चक्र मानव हृदय का कार्य है जिसमें एक धड़कन की शुरुआत से लेकर अगली धड़कन की शुरुआत तक की सभी क्रियाएँ शामिल हैं। 

कार्य
इसमें दो पल शामिल होते हैं: पहला हृत्प्रसार। हृत्प्रसार में हृदय की माँस-पेशियाँ शिथिल होती हैं और हृदय में रक्त भर जाता है। इसके अगले क्षण में हृदय का प्रकुंचन शुरु होता है। इसमें हृदय की माँस-पेशियाँ सिकुड़ती हैं और रक्त धमनियों में चला जाता है। इसके बाद हृदय खाली हो जाता है और फिर से रक्त भरने के लिए तैयार होता है। सामान्य रूप से कार्य करने वाले हृदय में रक्त भरने से पहले उसका पूरी तरह से फैलना आवश्यक है। एक स्वस्थ हृदय को प्रति मिनट 70 से 75 धड़कनों की सामान्य दर से एक हृदय चक्र को पूरा करने में लगभग 0.8 सैकेंड लगते हैं। 

हृदय के अनुभाग का कार्य
हृदय के दो आलिंद तथा दो निलय होेते हैं। वे बाएँ हृदय तथा दाएँ हृदय का जोड़ा होते हैं। जैसे-बायाँ आलिंद बाएँ निलय के साथ, दायाँ आलिंद दाएँ निलय के साथ। वे लगातार हृदय चक्र को दोहराने के लिए मिलकर काम करते हैं। चक्र की शुरुआत में हृदय रक्त प्रवाह के दौरान दोनों प्रकोष्ठ के द्वारा दोनों निलय में शिथिल होता है तथा फैलता है।
माइट्रल और ट्राइकसपिड वॉल्व को आलिंदनिलय के रूप में भी जाना जाता है। माइट्रल और त्रिकपर्दी वॉल्व, भरण की अनुमति देने के लिए गुहा हृत्प्रसार के दौरान खुलते हैं।

 सन्दर्भ 

श्रेणी:हृदय
श्रेणी:मानव शरीर
श्रेणी:चिकित्सा शास्त्र
श्रेणी:जीव विज्ञान
श्रेणी:अंग
अंगूठाकारहृदय नाथ कुन्ज़रू
डॉ॰ हृदय नाथ कुन्ज़रू (1 अक्टूबर 1887-3 अप्रैल 1978) हृदय नाथ कुन्ज़रू भारत के प्रमुख स्वतन्त्रता सेनानी थे। वे भारतीय संविधान के निर्माण के लिए गठित संविधान सभा के एक सदस्य थे। 

खेल मनोरंजन एवं अनुसाशन में भारत सरकार को सुझाव देता है कुंजरू समिति का निर्माण हृदय नाथ कुंजरू की अद्यक्षता में किया गया था।

 परिचय 
आगरा और लंदन स्कूल ऑफ इकोनॉमिक्स से शिक्षा प्राप्त करने के बाद कुंजरू सर्वेन्ट्स ऑफ इंडिया सोसाइटी से जुड़े और 1936 में इसके आजीवन अध्यक्ष चुने गए। वे उदार राजनीति में, संयुक्त प्रांत और दिल्ली में सक्रिय रहे। उन्होंने सरकार द्वारा बनाए गई विभिन्न आयोगों में अपनी सेवाएं प्रदान कीं। वे अल्पसंख्यकों के अधिकारों के पक्षधर थे। उन्होंने 'इंडियन काउंसिल ऑफ वर्ल्ड अफेयर' की स्थापना की। शिक्षा में उनकी काफी रुचि थी इसलिए वे सक्रिय रूप से विभिन्न शैक्षणिक समितियों से जुड़े थे। फ़ज़ल अली आयोग के सदस्य थे जो राज्यों को भाषायी आधार पर पुनर्गठन करने के लिए बनी थी।

 सन्दर्भ 

श्रेणी:कश्मीर के लोग
श्रेणी:1887 में जन्मे लोग
श्रेणी:१९७८ में निधन
हृदयेश एक हिन्दी लेखक थे। हृदयेश (हृदय नारायण मेहरोत्रा) का जन्म शाहजहाँपुर, उत्तरप्रदेश में सन १९३० में हुआ था। वो एक प्रसिद्ध लेखक (कथाकार एवं उपन्यासकार) रहे हैं। उनके लेखन की शुरुआत १९५१ में हुई। इनके १२ उपन्यास, एक आत्मकथा और लगभग दो दर्जन कहानी संग्रह प्रकाशित हुये। 
वे सन १९९३ में कथा-विधा के लिए पहल सम्मान और फिर साहित्य भूषण सम्मान से नवाज़े गए। नए ज़माने के प्रेमचंद और छोटे शहर के बड़े लेखकके नाम से जाने गए हृदयेश का देहांत ३१ अक्टूबर २०१६ को शाहजहाँपुर में हुआ।

कृतियाँ
उपन्यास
गाँठ
हत्या 
एक कहानी अंतहीन 
सफेद घोड़ा काला सवार
सांड 
पुनर्जन्म 
दंडनायक 
पगली घण्टी
क़िस्सा हवेली 
चार दरवेश
शब्द भी हत्या करते हैं
जोखिम (आत्मकथा)
स्वस्थ-अस्वस्थ लोग 
कहानी संग्रह
छोटे शहर के लोग 
अंधेरी गली का रास्ता
इतिहास
उत्तराधिकारी
अमरकथा 
प्रतिनिधि कहानियाँ
नागरिक
रामलीला तथा अन्य कहानियाँ 
सम्मान
जीवनराग
सन् 1920
उसी जंगल समय में
मेरी प्रिय कहानियाँ
दस प्रतिनिधि कहानियाँ
शुरूवात
प्रेम संबंधों की कहानियाँ
शिकार
कथा एक नामी घराने की
हृदयेश:कथा पंचक
हृदयेश:संकलित कहानियाँ
स्मृतियों के साक्ष्य (संस्मरण वृत्तांत)

 इन्हें भी देखें 
 हिन्दी गद्यकार

सन्दर्भ

 बाहरी कडियाँ 
 कथाकार-उपन्यासकार हृदयेश का हृदय को बींधता संस्मरण (रचनाकार ब्लॉग पर)
 छोटे शहर का बड़ा लेखक (जागरण)
 हिंदी समय में लेखक परिचय

श्रेणी:1930 में जन्मे लोग
श्रेणी:हिन्दी गद्यकार
श्रेणी:२०१६ में निधन
अंगूठाकारहृदय रोग

हृदय शरीर का एक महत्त्वपूर्ण अंग है। मानवों में यह छाती के मध्य में, थोड़ी सी बाईं ओर स्थित होता है और एक दिन में लगभग एक लाख बार एवं एक मिनट में 60-90 बार धड़कता है। यह हर धड़कन के साथ शरीर में रक्त को धकेलता करता है। हृदय को पोषण एवं ऑक्सीजन, रक्त के द्वारा मिलता है जो कोरोनरी धमनियों द्वारा प्रदान किया जाता है। यह अंग दो भागों में विभाजित होता है, दायां एवं बायां। हृदय के दाहिने एवं बाएं, प्रत्येक ओर दो चैम्बर (एट्रिअम एवं वेंट्रिकल नाम के) होते हैं। कुल मिलाकर हृदय में चार चैम्बर होते हैं। दाहिना भाग शरीर से दूषित रक्त प्राप्त करता है एवं उसे फेफडों में पम्प करता है और रक्त फेफडों में शोधित होकर ह्रदय के बाएं भाग में वापस लौटता है जहां से वह शरीर में वापस पम्प कर दिया जाता है। चार वॉल्व, दो बाईं ओर (मिट्रल एवं एओर्टिक) एवं दो हृदय की दाईं ओर (पल्मोनरी एवं ट्राइक्यूस्पिड) रक्त के बहाव को निर्देशित करने के लिए एक-दिशा के द्वार की तरह कार्य करते हैं।

हृदय में कई प्रकार के रोग हो सकते हैं। इनमें से कुछ इस प्रकार से हैं:
 हृदयाघात
 रुमेटिक हृदय रोग
 जन्मजात खराबियां
 हृदय की विफलता
 पेरिकार्डियल बहाव

 जन्मजात कमियां 
जन्मजात हृदय रोग, जन्म के समय हृदय की संरचना की खराबी के कारण होती है। जन्मजात हृदय की खराबियां हृदय में जाने वाले रक्त के सामान्य प्रवाह को बदल देती हैं। जन्मजात हृदय की खराबियों के कई प्रकार होते हैं जिसमें मामूली से गंभीर प्रकार तक की बीमारियां शामिल हैं।

 संकेत और लक्षण 
 जन्मजात हृदय की खराबियों वाले कई व्यक्तियों में बहुत ही कम या कोई लक्षण नहीं पाये जाते।
 गंभीर प्रकार की खराबियों में लक्षण दिखाई देते हैं- विशेषकर नवजात शिशुओं में। इन लक्षणों में सामान्यतः तेजी से सांस लेना, त्वचा, ओठ और उंगलियों के नाखूनों में नीलापन, थकान और खून का संचार कम होना शामिल है।
 बड़े बच्चे व्यायाम करते समय या अन्य क्रियाकलाप करते समय जल्दी थक जाते हैं या तेज सांस लेने लगते हैं।
 दिल के दौरे के लक्षणों में व्यायाम के साथ थकान शामिल है। सांस रोकने में तकलीफ, रक्त जमना और फेफड़ों में द्रव जमा होना तथा पैरों, टखनों और टांगो में द्रव जमा होना।
 जब तक बच्चा गर्भाशय में रहता है या जन्म के तुरंत बाद तक गंभीर हृदय की खराबी के लक्षण साधारणतः पहचान में आ जाते हैं। लेकिन कुछ मामलों में यह तब तक पहचान में नहीं आते जबतक कि बच्चा बड़ा नहीं हो जाता और कभी-कभी तो वयस्क होने तक यह पहचान में नहीं आता।

 इन्हें भी देखें 
 अच्छे कोलेस्ट्रॉलयुक्त भोजन
 रक्तचाप
 कोलेस्ट्रॉल

बाहरी कड़ियाँ
 हृदय रोग (विकासपीडिया)
 स्वस्थ हृदय : देखरेख और उपचार (गूगल पुस्तक ; लेखक - यतीश अग्रवाल)
हृदय रोग से पीड़ित बच्चों की पुस्तिका (  )  (ऑनलाइन)

श्रेणी:मानव शरीर
श्रेणी:हृदय
श्रेणी:हृदय रोग
हृदयाघात आज मनुष्य-जाति के सर्वाधिक प्राणलेवा रोगों में से प्रमुख है जो मानसिक तनाव एवं अवसाद से जुड़ा हुआ है। दोषपूर्ण भोजन-विधि, मद्यपान, धूम्रपान, मादक पदार्थों का सेवन तथा विश्रामरहित परिश्रम इत्यादि हृदय-रोग के प्रमुख कारण हैं। इसके निदान के लिए जीवन-शैली में परिवर्तन लाने की आवश्यकता प्रमुख है। आधुनिक सभ्यता का यह अभिशाप है कि मनुष्य के जीवन में केवल बाह्य परिस्थितियाँ ही दवाब उत्पन्न नहीं करती बल्कि इंसान स्वयं भी काल्पनिक एवं मिथ्या दवाब उत्पन्न करके अपने को अकारण ही पीड़ित करने लगता है। जब मानव मस्तिष्क को कोई उतेजनापूर्ण सन्देश मिलता है, कुछ ग्रन्थियों मे तत्काल स्राव प्रारम्भ हो जाता है जिसके प्रभाव से सारे देह यन्त्र में विशेषत: हृदय तथा रक्त-संचार में एक उथल-पुथल सी मच जाती है, जिसका आभास नाड़ी के भड़कने से होने लगता है। हृदय शरीर का अत्यन्त संवेदनशील अंग है तथा सारे जीवन बिना क्षणभर विश्राम किए हुए ही निरन्तर सक्रिय रहकर समस्त अवयवों को रक्त तथा पोषक तत्वों की आपूर्ति करता है। मस्तिष्क का अत्यधिक दवाब हृदय में इतनी धड़कन उत्पन्न कर देता है कि उसे सहसा आघात (हार्ट एटैक) हो जाता है। 	
 अघात के कारण 
यद्यपि हृदय आघात के कारण अनेक हैं तथापि दबाव ही आघात का प्रमुख कारण है। पुष्टिप्रद भोजन लेते रहने पर भी मानसिक दबाव हृदय को आहत कर देता है। दीर्घकाल तक मानसिक दबाव एवं तनाव के रहने पर पेट में व्रण (पेप्टिक अल्सर), भयानक सिरदर्द (माइग्रेन), अम्लपित (हाइपर एसिडिटि), त्वचा-रोग इत्यादि भी उत्पन्न हो जाते हैं।

मनुष्यों में व्यक्तिगत भेद होते हैं तथा बाह्य परिस्थितियों को ही सारा दोष देना उचित नहीं है। कुछ लोग अन्यन्त विषम परिस्थिति में भी पर्याप्त सीमा तक सम और शान्त रहते हैं तथा कुछ अन्य साधारण-सी विषमता में भी अशान्त हो जाने के कारण सहसा भीषण हृदय-रोग से आहत हो जाते हैं। अतएव यह स्पष्ट है कि मनुष्य का दोषपूर्ण स्वभाव अथवा दोषपूर्ण चिन्तन ही हृदयघात का प्रमुख कारण है। 
 अघात से बचाव 
हमें यह समझ लेना चाहिए कि प्राय: मानसिक दवाब बाह्य परिस्थिति की प्रतिक्रिया होता है किन्तु प्रत्येक व्यक्ति की मानसिक प्रतिक्रिया बौद्धिक-शक्ति के भेद के कारण भिन्न होती है। अतएव प्रत्येक व्यक्ति को जीवन में अपनी चिन्तन-शक्ति एवं संकल्प-शक्ति को जगाते रहने का निरन्तर प्रयत्न करते रहना चाहिए तथा अपने स्वाभाव एवं सामर्थ्य तथा परिस्थितियों के अनुसार ही व्यवहार करना चाहिए।
प्रत्येक मनुष्य को अपने मानसिक दबाव और उससे उत्पन्न तनाव के मूल कारण को अपने भीतर ही अर्थात अपनी चिन्तन-शैली एवं स्वभाव के भीतर ही खोजकर उसके समाधान का बुद्धिमतापूर्ण उपाय करना चाहिए। अतएव यह अत्यन्त आवश्यक है कि हम अपने विचारों और स्वभाव को पूरी तरह से जानें जिससे कि हम विवेक के सदुपयोग द्वारा अपने मानसिक दबावों का नियन्त्रण एवं निराकरण कर सकें। हमें आत्म-विश्लेषण द्वारा अपने गुण, अपने दोष, अपने विश्वास, अपनी आस्थाएं, मान्यताएं, अपने भय और चिन्ताएं, अपनी दुर्बलताएं, हीनताएं, अपनी समस्याएं, अपने दायित्व, अपनी अभिरुचि, सामर्थ्य और सीमाएं जानकर अपने चिन्तन, स्वाभाव एवं जीवन-शैली में आवश्यक परिर्वतन लाने का प्रयत्न करना चाहिए।
 चिकित्सकीय उपाय 
 बाहरी कड़ियाँ

श्रेणी:रोग
श्रेणी:हृदय रोग
प्रज्ञापारमिताहृदयसूत्र (,  ; ,  , : ) एक प्रख्यात महायान बौद्ध सूत्र है। 
इस सूत्र का प्रसिद्ध वाक्य जहै कि "शून्यता से शून्य ही उत्पन्न होता है"। ऐसा समझा जाता है कि यह ग्रन्थ महायान बौद्ध समुदाय द्वारा सबसे अधिक पढ़ा जाने वाला और प्रयुक्त ग्रन्थ है। इस ग्रन्थ का चीनी, संस्कृत, तिब्बती भाषाओं से अंग्रेजी आदि अनेक भाषाओं में अनुवाद हुआ है।

श्रेणी:बौद्ध ग्रंथ
हृदयनाथ मंगेशकर भारतीय संगीतकार हैं जो लता मंगेशकर, आशा भोंसले और उषा मंगेशकर का भाई है। इसको संगीत और फ़िल्म जगत में बालासाहब के नाम से जाना जाता है।

जीवन
हृदयनाथ मंगेशकर दीनानाथ मंगेशकर के इकलौते बेटे है। उसके पिता ब्राह्मण समाज से है व उसकी माता गोमांतक मराठा समाज से सम्बन्ध रखते हैं। 

श्रेणी:भारतीय संगीतकार
हृदयनारायण दीक्षित (जन्म) एक भारतीय राजनीतिज्ञ तथा उत्तर प्रदेश विधानसभा के पूर्व अध्यक्ष है। वे भारतीय जनता पार्टी के वरिष्ठ नेता है।

उत्तरप्रदेश विधानसभा के अध्यक्ष हृदयनारायण दीक्षित साहित्यकार, पत्रकार व कुशल राजनीतिज्ञ हैं। उनके जीवन की यात्रा काफी उतार-चढ़ाव वाली रही है। प्रदेश सरकार में संसदीय कार्यमंत्री और पंचायती राज मंत्री रह चुके दीक्षित उन्नाव में भाजपा के जिला अध्यक्ष से पार्टी के प्रदेश उपाध्यक्ष, राष्ट्रीय कार्यसमिति के सदस्य, मुख्य प्रवक्ता और अन्य कई मोर्चों व प्रकोष्ठों में भी अलग-अलग पदों की जिम्मेदारी निभा चुके हैं।

वे राज्य विधानमंडल की प्राक्कलन समिति के सभापति और सार्वजनिक उपक्रम समिति के सभापति भी रह चुके हैं। दीक्षित ने लंबे समय तक अखबार निकालकर भी आम लोगों की समस्याओं को आवाज दी। मध्यप्रदेश सरकार द्वारा गणेश शंकर विद्यार्थी सम्मान, भानुप्रताप शुक्ल पत्रकारिता सम्मान और दीनदयाल उपाध्याय सम्मान जैसे तमाम पुरस्कारों से भी वे नवाजे जा चुके हैं। वैदिक साहित्य और भारतीय संस्कृति का गहन अध्ययन करने वाले दीक्षित की विभिन्न विषयों पर 22 पुस्तकें भी प्रकाशित हो चुकी हैं। हृदय नारायण दीक्षित जी सन 1984 में पुरवा विधानसभा से भाजपा के खिलाफ निर्दलीय उम्मीदवार के रूप में चुनाव लड़े और जीते 1989 में फिर इसी विधानसभा से  जनता दल के प्रत्याशी के रूप में चुनाव लड़े और जीते 1991 में समाजवादी पार्टी में शामिल हो गए और समाजवादी पार्टी के प्रत्याशी के रूप में 1991 फिर 1993 का चुनाव लड़े और जीते उसके बाद बसपा होते हुए वे भाजपा में आ गए। बसपा सरकार में वे मंत्री बनाए गए थे। 2017 में वह भगवंत नगर विधानसभा से भाजपा प्रत्याशी के रूप में चुनाव लड़कर  जीते और उन्हें विधानसभा अध्यक्ष बनाया गया।

सन्दर्भ

बाहरी कड़ियाँ
सियासत-साहित्य दोनों में दखल रखते हैं हृदय नारायण दीक्षित

श्रेणी:जीवित लोग
श्रेणी:उत्तर प्रदेश के लोग
श्रेणी:उत्तर प्रदेश 17वीं विधान सभा के सदस्य
श्रेणी:उत्तर प्रदेश विधानसभा के अध्यक्ष
श्रेणी:भारतीय जनता पार्टी के राजनीतिज्ञ
श्रेणी:1946 में जन्मे लोग
हृदयनेत्री  तेलुगू भाषा के विख्यात साहित्यकार मालती चंदूर द्वारा रचित एक उपन्यास है जिसके लिये उन्हें सन् 1992 में तेलुगू भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत तेलुगू भाषा की पुस्तकें
श्रेणी:    

हृदयपेशी रोग या हृद् पेशी रोगी उन दीर्घकालिक रोगों का समूह है जो हृदय की मांसपेशियों को प्रभावित करते हैं।  इस रोग की आरम्भिक अवस्था में इसके लक्षण बहुत ही कम दिखयी देते हैं या बिल्कुल ही नहीं होते।  रोग के बढ़ने पर, हृदय विफलन के कारण सांस लेने में कष्ट, थकान, पैरों में सूजन, दिल की अनियमित धड़कन, और बेहोशी हो सकती है।  इस रोग से प्रभावित होने पर पूर्णहृदरोध के सम्भावना बढ़ जाती है। 

सन्दर्भ

श्रेणी:एमडीविकि से अनूदित
हृदयम् () वर्ष 2022 की मलयालम भाषा की रूमानी नाट्य फ़िल्म है। इसे विनीत श्रीनिवासन द्वारा निर्देशित किया गया है। इसका निर्माण विसाख सुब्रमण्यम द्वारा किया गया है। इस फ़िल्म में प्रणव मोहनलाल, कल्याणी प्रियदर्शन और दर्शना राजेंद्रन हैं। फ़िल्म का संगीत हेशम अब्दुल वहाब द्वारा तैयार किया गया है।

इस फ़िल्म का फिल्मांकन फ़रवरी 2020 में शुरू हुआ था। फिर भारत में कोरोना महामारी आने के कारण इसका फिल्मांकन रोकन पड़ा। यह फ़िल्म मार्च 2021 में पूरी हुई। इसको चेन्नई के केसीजी कॉलेज ऑफ टेक्नोलॉजी में फिल्माया गया है। वहीं विनीत, उनकी पत्नी दिव्या और उनके अभिनेता दोस्त अजू वर्गीस ने पढ़ाई की है।

कहानी
केरल का एक किशोर अरुण नीलकंदन अपनी स्नातक की पढ़ाई के लिए चेन्नई के एक लोकप्रिय इंजीनियरिंग कॉलेज, केसी टेक में दाखिला लेता है। उसे कॉलेज में दर्शना से पहली ही नजर में प्यार हो जाता है। बाद में वे करीब आ जाते हैं। फिर अरुण अपने दोस्त एंटनी के साथ उसकी प्रेमिका से मिलने जाता है। वहां वह उसकी सहकर्मी के प्रति आकर्षण महसूस करता है और उससे झूठ बोलता है कि वह किसी के साथ रिश्ते में नहीं है। वे दोनों चुंबन करने ही वाले होते हैं कि कई लोग आ जाते हैं। अपराध-बोध से ग्रस्त होकर, अरुण दर्शना के सामने सब कबूल लेता है। इससे वह गुस्से में रिश्ता तोड़ देती है। वो दोनों जोश में, एक-दूसरे को चुनौती देते हैं कि वह उनसे अच्छा जीवन साथी ढूढेंगे।

ब्रेकअप के बाद अरुण की जिंदगी में उतार-चढ़ाव आ जाता है। वह अपने दूसरे वर्ष में शराब का आदी बन जाता है। वह माया के साथ रिश्ता शुरू करता है लेकिन खुद को खुश नहीं पाता है। इस बीच, दर्शना केदार के साथ रहना शुरू कर देती है। अरुण दर्शना को चेतावनी देता है कि केदार अच्छा नहीं है लेकिन वह इसे नजरअंदाज कर देती है। हालाँकि, अरुण सही साबित होता है और दर्शना रिश्ता तोड़ देती है। फिर केदार उसके बारे में अफवाहें फैलाने की धमकी देता है। घर पर, अरुण के माता-पिता को पता चलता है कि उनके बेटे के साथ कुछ गड़बड़ है। अरुण के पिता उसे शराब छोड़ने और अपने जीवन में एक नई शुरुआत करने की सलाह देते हैं।

 मुख्य कलाकार  
प्रणव मोहनलाल  अरुण नीलकंदन 
कल्याणी प्रियदर्शन  नित्या बालगोपाल 
दर्शना राजेंद्रन  दर्शना 
विजयराघवन  अरुण के पिता, नीलकंदन मूर्ति
जॉनी एंटनी  नित्या के पिता बालगोपाल 
अजू वर्गीस  जिमी 
अरुण कुरियन  अखिल सत्यन 
अन्नू एंटनी  माया पद्मनाभन 
कलेश रामानंद  सेल्वा 
अभिषेक जोसेफ  जॉर्ज केदार कमलेश 
ऐन जमीला सलीम  मेघा 

सन्दर्भ

बाहरी कड़ियाँ

श्रेणी:2022 की फ़िल्में
श्रेणी:मलयालम फ़िल्में
हृदयराम एक प्राचीन कवि एवं कृष्णदास जी के पुत्र थे। हृदयराम पंजाब के रहने वाले थे। वे रामभक्त थे, उनकी रचनाये भगवा राम को समर्पित थी। वे हनुमन्नाटक के रचयिता हैं।

 परिचय 
इन्होंने सन् १६२३ में संस्कृत के हनुमन्नाटक के आधार पर भाषा हनुमन्नाटक लिखा जिसकी कविता बड़ी सुंदर और परिमार्जित है। इसमें अधिकतर कविता और सवैये में बड़े अच्छे संवाद हैं। रामचरित मानस के रचयिता गोस्वामी तुलसीदास ने अपने समय की सारी प्रचलित काव्य पद्धतियों पर 'रामचरित' का गान किया। केवल रूपक या नाटक के ढंग पर उन्होंने कोई रचना नहीं की। तुलसीदास के समय से ही उनकी ख्याति के साथ साथ रामभक्ति की तरंगें भी देश के भिन्न भिन्न भागों में उठ चली थीं। अत: उस काल के भीतर ही नाटक के रूप में कई रचनाएँ हुईं जिनमें सबसे अधिक प्रसिद्ध हृदयराम का हनुमन्नाटक हुआ।

श्री बाली के अनुसार हृदयराम पंजाबी थे, तथा उनके "हनुमन्नाटक" को गुरु गोविन्द सिंह सदा अपने साथ रखते थे। इससे सीखो में भी बड़ा सम्मान हैं। पूरा ग्रन्थ लगभग डेढ़ हजार छंदों में समाप्त हुआ हैं। "हनुमन्नाटक" में हनुमान का चरित नहीं, अपितु भगवान राम का जीवन वृत्त, जानकी-स्वयंवर से लेकर राज्याभिषेक तक प्रस्तुत है।

ह्रदयराम के छन्द के उदाहरण निम्न हैं-

देखन जौ पाऊँ तौ पठाऊँ जमलोक,
हाथ दूजो न लगाऊँ, वार करौं एक करको।
मीजि मारौं उर ते उखारि भुजदंड, हाड़,
तोरि डारौं बर अवलोकि रघुबर को।
कासों राग द्विज को, रिसात भहरात राम,
अति थहरात गात लागत है धार को।
सीता को संताप मेटि प्रगट प्रताप कीनों,
को है वह आप चाप तोरयो जिन हर को।

जानकी को मुख न बिलोक्यों ताते कुंडल,
न जानत हौं, वीर पायँ छुवै रघुराई के।
हाथ जो निहारे नैन फूटियो हमारे,
ताते कंकन न देखे, बोल कह्यो सतभाइ के।
पाँयन के परिबे कौ जाते दास लछमन,
यातें पहिचानत है भूषन जे पायँ के।
बिछुआ है एई, अरु झाँझर हैं एई जुग,
नूपुर हैं, तेई राम जानत जराइ के।

सातों सिंधु, सातों लोक, सातों रिषि हैं ससोक,
सातों रबि घोरे, थोरे देखे न डरात मैं।
सातों दीप, सातों ईति काँप्यई करत और
सातों मत रात दिन प्रान हैं न गात मैं।
सातों चिरजीव बरराइ उठैं बार बार,
सातों सुर हाय हाय होत दिन रात मैं।
सातहूँ पताल काल सबद कराल, राम
भेदे सात ताल, चाल परी सात सात मैं

एहो हनू! कह्यौ श्री रघुबीर कछू सुधि है सिय की छिति माँही?
है प्रभु लंक कलंक बिना सुबसै तहँ रावन बाग़ की छाँहीं
जीवति है? कहिबेई को नाथ, सु क्यों न मरी हमतें बिछुराहीं।
'''प्रान बसै पद पंकज में जम आवत है पर पावत नाहीं।

 कृतियाँ  
 हनुमन्नाटक (१६२३)

 सन्दर्भ 

 बाहरी कड़ियाँ
 भारतकोश पर हृदयराम

श्रेणी:कवि
श्रेणी:भक्तिकाल के कवि
हृदय की दीवार मुख्यत तीन परतों से मिलकर बनी होती है। हृदयावरण या परिहृद () परत हृदय की सबसे बाहरी परत है जो हृदय को बाहर से सुरक्षित रखती है और इसके कार्यशील बनाता है। इसके दो स्तर, फाइब्रोस पेरिकार्डियम और सिरस पेरिकार्डियम, इसके चारों ओर सघन फिटिंग प्रदान करते हैं, जिससे हृदय की उत्तकों को ठीक से काम कर सके। पेरीकार्डियम हृदय को सुरक्षित रखने वाला एक तरल पदार्थ से भरा थैला है, जो आपके हृदय को घेरता है और उसे ठीक से काम करने में मदद करता है।

 फाइब्रोस पेरिकार्डियम 
पेरीकार्डियम की सबसे कठोर, सबसे बाहरी परत है। यह संयोजी ऊतक से बना होता है जो आपके हृदय को बहुत अधिक फैलने से रोकता है। यह बड़ी वाहिकाओं (हृदय के शीर्ष पर) और डायाफ्राम के केंद्रीय कण्डरा (हृदय के निचले भाग में) से जुड़ा होता है। छाती के सामने, स्नायुबंधन इस परत को छाती की हड्डी से जोड़ते हैं।

 सीरस पेरीकार्डियम 
यह पेरीकार्डियम की भीतरी परत है। यह वास्तव में दो परतों से बना होता है, पार्श्विका परत व आंतरिक परत से मिलकर बनी होती है। सीरस पेरीकार्डियम परत पेरीकार्डियल द्रव का उत्पादन करता है जो आपके दिल को धड़कते समय चिकनाई देता है। धड़कन के समय होने वाले घर्षण को कम करता है।

 सीरस पेरीकार्डियम की दो परतें 

1. पार्श्विका परत ( )

यह बाहरी परत है जो आपके रेशेदार पेरीकार्डियम से मजबूती से जुड़ी होती है। इनके बीच कोई जगह नहीं होती।

2. आंतरिक परत ( ):

यह पेरीकार्डियम की सबसे भीतरी परत है। यह सीधे हृदय और आपकी बड़ी वाहिकाओं की जड़ों को ढकती है। हृदय को ढकने वाले हिस्से को एपिकार्डियम भी कहा जाता है।

 पेरिकार्डियल गुहा 

ह्रदय की पेरिकार्डियल गुहा सीरस पेरीकार्डियम की दो परतों के बीच की जगह में स्थित होती है। पेरिकार्डियल गुहा में पेरिकार्डियल द्रव पाया जाता है।
पेरिकार्डियल द्रव ह्रदय को चिकनाई देने का कार्य करता है। जिससे ह्रदय के धड़कन के समय घर्षण को कम किया जा सकता है।

 पेरीकार्डियम के कार्य 

ह्रदय की पेरीकार्डियम परत के कई महत्वपूर्ण कार्य हैं, जैसे:

 हृदय को बाहरी शक्तियों और दबाव से सुरक्षित रखना।
 हृदय को अपनी जगह पर स्थिर रखें।
 हृदय को बहुत अधिक फैलने और बहुत अधिक रक्त से भरने से रोकना।
 हृदय को संक्रमण से बचाना। 
 हृदय और आस-पास के ऊतकों के बीच घर्षण को कम करने के लिए स्नेहन प्रदान करना।

 संदर्भ सूची
हृदयेश्वर हिन्दी नवगीत के स्थापित हस्ताक्षर हैं। इनका जन्म : 10 जनवरी 1946 को पूर्वी चम्पारन के ग्राम ऊँचीभटिया में हुआ। इनकी अनेकों प्रतिष्ठित पत्र-पत्रिकाओं में रचनाएँ प्रकाशित हुयी हैं। अनेक साहित्यिक पत्रों के सम्पादन में इन्होने सहयोग किया है। आँगन के ईच-बीच, बस्ते में भूगोल व धाह देती धूप (गीत संग्रह) तथा मुंडेर पर सूरज (काव्य संग्रह) इनकी प्रकाशित कृतियाँ है। इन्हें 
बिहार सरकार के प्रतिष्ठित राजभाषा सम्मान (2002) व रामइकबाल सिंह राकेश स्मृति समिति, मुजफ्फरपुर (बिहार) के गंध ज्वार सम्मान सहित के साथ-साथ कई स्तरों पर सम्मानित किया गया है।उर्विजा (अनियतकालिक पत्रिका), सीतामढ़ी, समकालीन नेपाली साहित्य पर केन्द्रित अंक, संपादक : रवीन्द्र प्रभात, पृष्ठ 95
 सन्दर्भ 

 बाहरी कड़ियाँ 
 अविराम में हृदयेश्वर का परिचय
वटवृक्ष में हृदयेश्वर की रचना 

श्रेणी:हिन्दी साहित्यकार
श्रेणी:हिन्दी कवि
श्रेणी:1946 में जन्मे लोग
अंगूठाकार350350पिक्सेलकोरोनरी धमनियां
हृद्धमनियाँ (या हृद् धमनियाँ या कोरोनरी धमनियां) हृदय की मांसपेशियों को ऑक्सीजन युक्त रक्त की आपूर्ति करती हैं और ऑक्सीजन रहित रक्त को बाहर ले जाती हैं। ये धमनियां महाधमनी के हृदय से बाहर निकलने के तुरंत बाद उससे निकलती हैं और हृदय के बाहरी हिस्से के चारों ओर लपेटी होती हैं। छोटी शाखाएं हृदय की मांसपेशियों में रक्त पहुंचाने के लिए गोता लगाती हैं। दाएं कोरोनरी धमनी, हृदय के दाहिने हिस्से को रक्त की आपूर्ति करती है, जबकि बाईं कोरोनरी धमनी, हृदय के बाएं हिस्से को रक्त की आपूर्ति करती है।

कोरोनरी धमनी रोग  एक ऐसी स्थिति है जिसमें इन धमनियों में से एक या ज़्यादा धमनियां संकरी हो जाती हैं और रक्त के प्रवाह में बाधा आती है। इससे सीने में दर्द (एंजाइना) या दिल का दौरा (मायोकार्डियल इनफ़ार्क्शन या एमआई) हो सकता है. सीएडी को हमेशा के लिए ठीक नहीं किया जा सकता, लेकिन उपचार से लक्षणों को नियंत्रित किया जा सकता है और दिल के दौरे जैसी समस्याओं की आशंका कम की जा सकती है. उपचार में अक्सर जीवनशैली में बदलाव, जोखिम कारकों को नियंत्रित करना, और दवाएं शामिल होती हैं. कुछ लोगों को प्रक्रिया या सर्जरी की भी ज़रूरत पड़ सकती है. जीवनशैली में बदलाव, जैसे नियमित व्यायाम और धूम्रपान बंद करना, लंबे समय तक स्वस्थ रहने में मदद कर सकता है.

कोरोनरी धमनियों के कम कार्य से हृदय में ऑक्सीजन और पोषक तत्वों का प्रवाह कम हो सकता है। इससे न केवल हृदय की मांसपेशियों को आपूर्ति प्रभावित होती है, बल्कि यह पूरे शरीर में रक्त पंप करने की हृदय की क्षमता को भी प्रभावित कर सकता है। इसलिए, कोरोनरी धमनियों का कोई भी विकार या बीमारी स्वास्थ्य पर गंभीर प्रभाव डाल सकती है, जिससे संभवतः एनजाइना , दिल का दौरा और यहां तक कि मृत्यु भी हो सकती है। 

 संरचना 
कोरोनरी धमनियां मुख्य रूप से बायीं और दायीं कोरोनरी धमनियों से बनी होती हैं, जिनमें से दोनों कई शाखाएं छोड़ती हैं, जैसा कि 'कोरोनरी धमनी प्रवाह' चित्र में दिखाया गया है।
 महाधमनी
 बायीं कोरोनरी धमनी
 बायीं पूर्ववर्ती अवरोही धमनी
 बायीं परिवृत्त धमनी
 पश्च अवरोही धमनी
 रेमस या मध्यवर्ती धमनी
 दाहिनी कोरोनरी धमनी
 दाहिनी सीमांत धमनी
 पश्च अवरोही धमनी

बाएं कोरोनरी धमनी महाधमनी वाल्व के बाएं पुच्छ के भीतर महाधमनी से उत्पन्न होती है और हृदय के बाईं ओर रक्त खिलाती है। यह दो धमनियों में विभाजित होती है, बाएं पूर्ववर्ती अवरोही और बाएं परिधि । बाएं पूर्ववर्ती अवरोही धमनी इंटरवेंट्रीक्युलर सेप्टम और बाएं वेंट्रिकल की पूर्ववर्ती दीवार को छिद्रित करती है । बाएं परिधि धमनी बाएं वेंट्रिकुलर मुक्त दीवार को छिद्रित करती है। लगभग 33 व्यक्तियों में, बाएं कोरोनरी धमनी पश्च अवरोही धमनी  को जन्म देती है जो बाएं वेंट्रिकल की पिछली और निचली दीवारों को छिद्रित करती है। कभी-कभी बाएं पूर्ववर्ती अवरोही और बाएं परिधि धमनियों के बीच कांटे पर एक तीसरी शाखा बनती है, जिसे रेमस या मध्यवर्ती धमनी के रूप में जाना जाता है।  

दायाँ कोरोनरी धमनी () महाधमनी वाल्व के दाएँ पुच्छ के भीतर से निकलती है। यह दाएँ कोरोनरी खांचे से नीचे की ओर , हृदय के केंद्र की ओर जाती है ।  मुख्य रूप से दाएँ सीमांत धमनियों में शाखाएँ बनाती है , और 67 व्यक्तियों में, पश्च अवरोही धमनी को जगह देती है।  दाएँ सीमांत धमनियाँ दाएँ वेंट्रिकल को भरती हैं और पश्च अवरोही धमनी बाएँ वेंट्रिकुलर पश्च और निचली दीवारों को भरती है।

शंकु धमनी भी है , जो मानव आबादी के लगभग 45 प्रतिशत में ही मौजूद है, और जो बाएं पूर्ववर्ती अवरोही धमनी के अवरुद्ध होने पर हृदय को संपार्श्विक रक्त प्रवाह प्रदान करती है। 

सन्दर्भ

श्रेणी:शारीरिकी
हृद्धमनी घनास्रता ( ) उस अवस्था को कहते हैं जब हृदय की रक्त वाहिकाओं में रक्त के थक्के जमने लगते हैं। रक्त के थक्के जमने से हृदय में रक्त प्रवाह प्रतिरोधित हो सकता है जिससे हृदय के ऊतक क्षतिग्रस्थ हो सकते हैं अथवा हृदयाघात हो सकता है।

हृद्धमनी घनास्रता सामान्यतः कोलेस्टेरॉल के बढ़ने और धमनियों में वसा के जमने से होता है। रक्तवाहक नलिकाओं का व्यास कम हो जाने से वो कम रक्त प्रवाह कर पाती हैं जो तीव्र रोधगलन में परिणत होता है। इस समस्या के मुख्य कारकों में निम्न घनत्व कोलेस्ट्रॉल, धूम्रपान, अक्रियाशील जीवन-शैली और उच्च रक्तचाप हैं।

सन्दर्भ

श्रेणी:हृदय रोग
हृद्रोध या हार्ट ब्लॉक (   एचबी) शरीर के प्राकृतिक गतिचालक (पेसमेकर) में खराबी के कारण हृदय की लय  में आयी विसंगति है। यह हृदय के विद्युत चालन प्रणाली में एक अवरोध आ जाने के कारण होता है। कभी-कभी यह विकार वंशानुगत हो सकता है। यद्यपि नाम से यह एक गंभीर समस्या लगता है किन्तु कुछ मामलों में हृद्रोध के कोई लक्षण ही प्रकट नहीं होते। कुछ मामलों में कभी-कभी हृदय की धड़कन बीच-बीच में छूट सकती है जो हल्के सिरदर्द, बेहोशी और धड़कन बढ़ने  का कारण बन सकती है। ऐसी स्थिति में कृत्रिम पेसमेकर के प्रत्यारोपण की आवश्यकता हो सकती है।

सन्दर्भ

इन्हें भी देखें
अलिंद-निलय रोध (एट्रियोवेंट्रीक्यूलर ब्लॉक)

श्रेणी:हृदय विकार